Enos siglus II a.C. - I d.C. la región de Berlín encetó a sel abitá por tribus desconocías que se assitiarun enas orillas delos ríus Spree i Havel. En el siglu VI tribus eslavas construyerun fortificacionis en lo que ogañu sonin las zonas suburbanas de Spandau i Köpenick. Peru no hue ata el siglu XI quandu Berlín se golvió una ciá emportanti dela manu del guerreru sajón Albrecht, primel condi de Brandemburgu. Berlín no hue conocía ata muchu tiempu dispués, dela manu del préncipi Friedrich Wilhelm von Hohenzollern en el siglu XVII, que hizu un plan de desarrollu pa Berlín cona basi enos murus dela ciá, la construcción de un canal que passa polos ríus Spree i Oder i en el embellecimientu del centru. La ciá arcançó a caberus del siglu XVII 20.000 abitantis. Pocus añus dispués el rei Federicu III de Prusia assitía la su capital en Berlín.